10/06/2022 | Administración LocalMunicipal
Cedeira
Bases subvencions culturais 2022

ANUNCIO APROBACIÓN DAS BASES REGULADORAS DA CONVOCATORIA PÚBLICA DE SUBVENCIÓNS DESTINADAS A ENTIDADES E ASOCIACIÓNS SOCIOCULTURAIS DE ÁMBITO MUNICIPAL DE CEDEIRA PARA O ANO 2022. Mediante acordo adoptado pola Xunta de Goberno Local o día 3 de xuño de 2022 aprobáronse as seguintes bases: BASES REGULADORAS DA CONVOCATORIA PÚBLICA DE SUBVENCIÓNS DESTINADAS A ENTIDADES E ASOCIACIÓNS SOCIOCULTURAIS DE ÁMBITO MUNICIPAL DE CEDEIRA PARA O ANO 2022. Primeira. Obxecto. O obxecto desta convocatoria é a promoción e impulso de actividades culturais e sociais coa finalidade de fomentar un uso activo e creativo do ocio e contribuír a promover a difusión e a posta en valor de todas as manifestacións da cultura popular galega. As presentes bases terán como finalidade apoiar e mellorar a actividade sociocultural de Cedeira, subvencionando os programas a desenvolver polas asociacións e os investimentos realizados; podendo consistir en programas, eventos, espectáculos ou actuacións socioculturais concretas ou na actividade ordinaria anual da asociación ou entidade sociocultural solicitante. O Concello poderá excluír da concesión calquera actividade que considere que non serve ás finalidades sinaladas, así como as que promovan, faciliten ou permitan a discriminación de calquera tipo (étnica, social, sexual, ideolóxica, lingüística, etc.) ou sexan incompatibles cos valores de igualdade, libre desenvolvemento da personalidade, laicidade e protección ao medio ambiente. Segunda. Conceptos subvencionables. Os fondos adxudicados están destinados a financiar programas e actividades musicais, teatrais, e outros programas e actividades socio-culturais.1. Considéranse gastos subvencionables, en caso de solicitar a subvención para a realización de actividades, os seguintes: a) Compra de trofeos. b) Compra de material non inventariable ou funxible (importe unitario inferior a 100 euros). c) Gastos de desprazamentos necesarios para a participación en eventos (transporte, aloxamento e manutención). d) Gastos de alugamento de locais. e) Gastos derivados das actividades realizadas (materiais, taxas,.) f) Nóminas do persoal e seguridade social, cos requisitos legais. g) Gastos de mantemento e funcionamento da entidade solicitante (teléfono e internet, enerxía eléctrica, auga e saneamento, material de oficina, administración e outros directamente relacionados coa súa actividade). h) Carteis, impresos, pancartas, publicidade en medios de comunicación para a divulgación das actividades da entidade ou asociación. i) Seguros (de responsabilidade civil, do local, etcétera). 2. Considéranse gastos subvencionables os seguintes no caso de solicitar a subvención para á realización de investimentos: a) Compra de material inventariable relacionado directamente coa actividade da entidade sociocultural cun importe unitario igual ou superior a 100 €. 3. En ningún caso serán subvencionables: a) Intereses debedores de contas bancarias. b) Sancións administrativas e penais, así como intereses e recargas que se poidan derivar das mesmas. c) Gastos de procedementos xudiciais. d) Gastos derivados de celebracións gastronómicas particulares das entidades ou asociacións (xantares, comidas, ceas, pinchos, etcétera). e) Gastos pola adquisición de bebidas alcohólicas de calquera tipo, así como tabaco ou outros produtos considerados lesivos para a saúde. f) Gastos que contraveñan o disposto no artigo 68 do RD 887/2006 e no artigo 29.7-d da Lei xeral de subvencións. Non se terá en conta, na súa totalidade, a factura ou xustificante de gasto que conteña algún destes conceptos. Tampouco serán subvencionables aqueles programas nas que se inclúa algunha das seguintes accións: a) Actividades que promovan ou xustifiquen calquera forma de discriminación por razón de raza, sexo, relixión, ou calquera outra que atente contra os dereitos fundamentais da persoa. b) Aquelas que fomenten ou poidan incitar, directa ou indirectamente, ao uso de drogas, alcol ou tabaco, ou que realicen apoloxía do consumo das mesmas. Terceira. Requisitos das persoas beneficiarias. Poderán solicitar esta subvención todas as asociacións ou entidades socioculturais de Cedeira, con personalidade xurídica propia, sen ánimo de lucro, que desenvolvan programas e actividades vinculadas á area sociocultural que reúnan, no momento de presentar a solicitude de subvención, os seguintes requisitos: a) Estar inscritas no Rexistro Municipal de asociacións do Concello de Cedeira, cos datos actualizados ou presentada a solicitude de actualización. b) Ter os estatutos adaptados á Lei orgánica 1/2002, do 22 de marzo, reguladora do dereito de asociación. c) Non contravir o regulado na Lei 38/2003, do 17 de novembro, xeral de subvencións e na Lei 9/2007, do 13 de xuño, de subvencións de Galicia. d) Estar en posesión dun seguro de responsabilidade civil que cubra os danos derivados da actividade da entidade fronte a terceiros. e) Se é o caso, ter debidamente xustificadas as subvencións concedidas polo Concello de Cedeira en anos anteriores. f) Non ter obrigas tributarias pendentes co Concello de Cedeira, a Administración Tributaria, a Xunta de Galicia (ATRIGA) ou a Seguridade Social. g) Non estar incursa en ningunha das circunstancias a que se refiren os artigos 13.2 da Lei 38/200, de 17 de novembro xeral de subvencións e 10.2 da Lei 9/2007, de 13 de xuño, de subvencións de Galicia. Cuarta. Obrigacións das persoas beneficiarias. Son obrigacións das persoas beneficiarias as que se sinalan na Lei 38/2003, de 17 de novembro, así como: a) Someterse ás actuacións de comprobación da veracidade da documentación presentada, para todos os efectos, así como ás inspeccións e controis que se estimen necesarios para verificar a correcta aplicación da subvención concedida, achegando toda a información que lle sexa requirida no exercicio das devanditas actuacións. b) Xustificar a subvención concedida, presentando na sede electrónica os documentos que se establecen nas bases. c) En toda a publicidade relativa ao obxecto da subvención deberá figurar que dita actividade ou investimento está subvencionado polo Concello de Cedeira ou cando menos o logotipo do Concello, así como o logotipo do Proxecto de Xeoparque de Cabo Ortegal. d) Comunicar ao Concello de Cedeira a obtención doutras subvencións, axudas, ingresos ou recursos que financien a súa actividade, concedidas con posterioridade á data de presentación da solicitude inicial conforme á base Quinta. e) Facilitar toda a información que lle sexa requirida pola Intervención Xeral da Comunidade de Galicia, Tribunal de Contas e o Consello de Contas no exercicio das súas funcións de fiscalización e control do destino das subvencións. f) Compromiso de colaborar coa Concellería de Servizos Sociais para que ningún menor en risco de exclusión social quede fóra das asociacións ou entidades socioculturais por razóns económicas. Quinta. Solicitudes. O prazo de presentación de solicitudes será de 15 días hábiles a contar dende o día seguinte da publicación do extracto da convocatoria no Boletín Oficial da Provincia, unha vez publicada a convocatoria na Base de Datos Nacional de Subvencións. As instancias presentaranse na sede electrónica do Concello de Cedeira ( https://sede.cedeira. gal ), de acordo co establecido nos artigos 14 e 16 da Lei 39/2015, do 1 de outubro, do procedemento administrativo común das administracións públicas e formalizaranse mediante unha solicitude xeral acompañada da seguinte documentación: 1. Declaración responsable e solicitude de subvención (Modelo Anexo A) debidamente asinada.2. Declaración responsable relativa ás circunstancias de concesión expostos na base 6ª (Anexo B) debidamente asinada.3. No seu caso, presentación de carteis, circulares aos socios, panfletos, folletos, capturas de páxinas web, etc., referidos ás actividades declaradas no Anexo D que acrediten a utilización da lingua galega.4. No seu caso, presentación do contrato de aluguer do local da asociación.5. Proxecto do programa ou actividade que se vai realizar (Anexo D) e/ou proxecto dos investimentos que se van a realizar (Anexo C) debidamente asinados.6. Fotocopia do DNI/ NIE da persoa solicitante.7. Fotocopia do CIF da entidade ou asociación.8. Certificado da composición da xunta directiva.9. Copia da póliza de responsabilidade civil en vigor acompañada do recibo de pago do ano en curso.10. Certificado bancario do número de conta onde desexan que se lles ingrese o importe da subvención. Cando a solicitude non reúna os requisitos establecidos ou non incorpore a documentación esixida, requirirase á entidade interesada mediante calquera medio acreditativo de que se realizou o requirimento para que, nun prazo de 10 días hábiles, emende a falta ou acompañe os documentos preceptivos, con indicación de que, se así non o fixese, terase por desistida da súa petición, procedéndose en consecuencia ao seu arquivo sen máis trámite. Sexta. Criterios de concesión. O procedemento asignado para a concesión das distintas solicitudes será en réxime de concorrencia competitiva, baixo os principios de publicidade, obxectividade, transparencia e igualdade. A contía da subvención concederase segundo os puntos que obtivesen en aplicación dos criterios seguintes: 1.- Desenvolvemento de programas e actividades encamiñadas á inclusión social. Acreditación: Mediante a memoria da actividade a desempeñar (Anexo D). 15 puntos.2.- Fomento da participación feminina nas asociacións socioculturais. Valórase a participación feminina nas distintas asociacións socioculturais, computando o número de mulleres asociadas sobre o total de socios da entidade solicitante. Acreditación: Declaración xurada (Anexo B) asinada dixitalmente pola Presidencia ou Secretaría da entidade solicitante. Puntuación: A puntuación máxima por este criterio será de 30 puntos.3.- Número de socios que compoñen a asociación sociocultural. Valórase o número de socios que conforman a asociación ou entidade sociocultural na data de presentación da solicitude da subvención. Acreditación: Declaración xurada (Anexo B) asinada dixitalmente pola Presidencia ou Secretaría da entidade solicitante. Puntuación: A puntuación máxima 20 puntos.4.- Antigüidade da asociacións ou entidades socioculturais (segundo a data de constitución da asociación). Acreditación: Mediante a presentación do CIF, onde se recolle a data de constitución. Puntuación: A puntuación máxima 15 puntos.5.-Instalacións de uso ou práctica da asociación ou entidade sociocultural. A determinación da puntuación farase atendendo a titularidade e propiedade das instalacións onde se levan a cabo as actividades da asociación, ou se son de titularidade municipal e están a disposición da entidade sociocultural ou asociación para o seu uso e desfrute de forma exclusiva ou non, se son de propiedade da entidade ou en aluguer. Acreditación: Declaración xurada (Anexo B) asinada dixitalmente pola Presidencia ou Secretaría da entidade solicitante. Se hai propiedade coa escritura ou documentación acreditativa. No caso de aluguer con contrato de aluguer e xustificante de pago actual. Puntuación: A puntuación máxima 15 puntos.6.- Actividades nas parroquias de ámbito rural do concello, referido ás actividades/ programas para as que se solicita a subvención. Puntuarán neste apartado as actividades, actuacións, exposicións, cursos e publicacións que se realicen nas parroquias de ámbito rural no termo municipal de Cedeira durante o 2022 Acreditación: Anexo D e Declaración xurada (Anexo B) asinada dixitalmente pola Presidencia ou Secretaría da entidade solicitante. Será necesario a presentación de carteis, anuncios, folletos, panfletos, publicidade nas páxinas web no período de xustificación e, de non ser así, poderá verse minorado o importe concedido. Puntuación: 2 puntos por actividade ata un máximo de 10.7.- Menor importe da cota mensual. A determinación da puntuación farase atendendo ao importe anual de ingresos polas cotas emitidas entre o número de socios dividido entre 12 mensualidades. Acreditación: Declaración xurada (Anexo B) asinada dixitalmente pola Presidencia ou Secretaría da entidade solicitante. Puntuación: A puntuación máxima 25 puntos.8.- Organización de actividades, actuacións, exposicións, cursos e publicacións. Puntuarán neste apartado os eventos socioculturais en xeral que se realicen no termo municipal durante o 2022. Acreditación: Anexo D e Declaración xurada (Anexo B) asinada dixitalmente pola Presidencia ou Secretaría da entidade solicitante. Será necesario a presentación de carteis, anuncios, folletos, panfletos, publicidade nas páxinas web no período de xustificación e, de non ser así, poderá verse minorado o importe concedido. Puntuación: Ata un máximo de 20 puntos.9.- Organización de actividades, actuacións, exposicións, cursos e publicacións EN COLABORACIÓN con outras entidades (outras entidades, asociacións socioculturais,.) e/ou có Concello de Cedeira. Puntuarán neste apartado eventos socioculturais en xeral que se realicen no termo municipal durante o 2022, que se realicen en colaboración con outras entidades ou clubs. Acreditación: Anexo D e Declaración xurada (Anexo B) asinada dixitalmente pola Presidencia ou Secretaría da entidade solicitante. Será necesario a presentación de carteis, anuncios, folletos, panfletos, publicidade nas páxinas web no período de xustificación e, de non ser así, poderá verse minorado o importe concedido. Puntuación: 1 punto por actividade realizada, cunha puntuación máxima 10 puntos.10.- Actividades que requiran a contratación de persoal: Acreditación: Mediante a declaración xurada do Anexo B e presentación de carteis, folletos, panfletos, etc. Puntuación: 5 puntos por mes completo, máximo de 20 puntos.11.- Actividades que requiran desprazamento, referidas ás desenvolvidas ou a desenvolver para as que serve a subvención solicitada: Acreditación: Mediante a declaración xurada do Anexo B e presentación de carteis, folletos, panfletos, etc. Puntuación: 2 puntos por actividade que implique un desprazamento, máximo 10 puntos.12.- Emprego da lingua galega: na difusión e propaganda de todas as actividades obxecto da subvención: eventos socioculturais en xeral que se realicen no termo municipal durante o 2022 comprendidos no anexo D acompañada da presentación de carteis, anuncios, folletos, panfletos, publicidade nas páxinas web. Acreditación: Mediante a presentación de carteis, anuncios, folletos, panfletos, capturas páxinas web, circulares cos socios relativos as actividades realizadas pola asociación ou entidade sociocultural. Puntuación: 10 puntos. Sétima. Comisión Avaliadora, Concesión e Seguimento das Bolsas. Nomearase unha Comisión de Valoración que impulsará de oficio a realización de cantas actuacións sexan necesarias para a determinación, coñecemento e comprobación dos datos en virtude das que se formulará a proposta de resolución. A Comisión de valoración estará composta por: - Presidencia: a titular da Concellería de Cultura ou persoa en quen delegue - Vocais: · o titular da Concellería de Facenda ou persoa en quen delegue · a titular da Concellería de Turismo ou persoa en quen delegue · a persoa titular da Intervención Municipal participará na Comisión de valoración con voz e sen voto. - Secretaría: unha administrativa dos Servizos económicos do Concello, en primeiro lugar, a de maior antigüidade, e en caso de imposibilidade ou incompatibilidade, a seguinte pola mesma orde. Á vista da documentación que consta no expediente, e logo da valoración das solicitudes de conformidade cos criterios establecidos, a Comisión de valoración formulará un informe proposta de resolución de concesión provisional, debidamente motivado, que deberá expresar o/a solicitante ou a relación de solicitantes que cumpran os requisitos da convocatoria para os/as que propón a concesión da subvención e a súa contía, así como as solicitudes desestimadas, as desistidas e as non admitidas a trámite. A Xunta de Goberno Local acordará a concesión ou denegación das subvencións, a proposta da Comisión de Valoración e previo informe de fiscalización pola Intervención municipal. A concesión deberá ser notificada ás persoas beneficiarias. Contra o acordo que se adopte cabe interpoñer recurso de reposición no prazo dun mes ante a Xunta de Goberno Local, ou ser impugnado directamente ante a Orde Xurisdicional Contencioso-administrativa no prazo de dous meses a contar dende o día seguinte a recepción da notificación da resolución. Oitava. Crédito Orzamentario e importe das bolsas. As subvencións faranse efectivas con cargo as seguintes aplicacións do orzamento municipal do Concello de Cedeira para o exercicio 2022: - 334.489.00 por importe de 30.000,00 euros para actividades culturais. A contía máxima da subvención para cada entidade beneficiaria será de 7.000 euros. - 334.789.00 por importe de 6.000,00 euros para investimentos que realicen as entidades. A subvención será outorgada a todas as persoas beneficiarias, que reúnan os requisitos, rateándose a contía total máxima fixada na convocatoria dentro do crédito dispoñible, por orde de puntuación. En caso de que o importe asignado a algunha das asociacións, segundo os criterios de valoración, supere o total solicitado pola mesma, adxudicarase o importe solicitado, e o exceso, volverase a repartir entre as demais asociacións concorrentes tendo en conta as puntuacións obtidas. Para obter a subvención deberá acadarse un mínimo de 50 puntos(25% da totalidades dos puntos totais) entre os criterios de avaliación da base sexta. Novena. Anticipo. En aplicación do artigo 34.3 da Lei 38/2003, de 17 de novembro, xeral de subvencións que establece a posibilidade de que se realicen pagos anticipados como financiación necesaria para poder levar a cabo as actuacións inherentes á subvención, o Concello aboará, unha vez aprobada a concesión da subvención, o 70% do importe subvencionado, previa acreditación da situación de cumprimento coas obrigas tributarias e coa seguridade social, reténdose o 30% en concepto de garantía. Décima. Réxime de compatibilidade. As subvencións concedidas serán compatibles con outras subvencións, axudas ou ingresos procedentes de calquera outra administración e que teñan a mesma finalidade, sempre que a totalidade das axudas non supere o custo das actividades. As entidades ou asociacións que reciban subvención están obrigadas a facilitar os datos que lles sexan solicitados polo Concello. As entidades ou asociacións que teñan un convenio co Concello ou unha subvención nominativa do mesmo, así como as comisións de festas e as entidades, clubs ou asociacións deportivas non poderán participar nesta convocatoria. Décimo primeira. Prazo e forma de xustificación. O orzamento a xustificar será o importe total da subvención concedida. A data límite para executar a subvención outorgada será o 15 de novembro de 2022. O lapso temporal ao que deben referirse os gastos xustificados, incluíndo o pagamento, é o comprendido entre o 1 de xaneiro e o 15 de novembro de 2022. O prazo de xustificación remata o 30 de novembro de 2022 e dita xustificación realizarase mediante a presentación na sede electrónica ( https://sede.cedeira. gal ) mediante unha solicitude xeral acompañada da seguinte documentación: - Memoria da realización do programa ou actividade (Anexo D) e/ou memoria da realización dos investimentos (Anexo C). - Relación dos gastos subvencionados e os ingresos obtidos para financialos (Anexo E). - Facturas orixinais ou copias compulsadas, que deberán cumprir os seguintes requisitos: · Os conceptos expresados nos xustificantes de gasto deberán ser obrigatoriamente os que foron motivo de subvención. · A forma e o contido deberán respectar a normativa vixente. · A entidade beneficiaria deberá figurar como destinataria da factura. - Xustificantes bancarios do pagamento das facturas. Só se admitirán pagamentos en efectivo cando o importe da factura sexa inferior a 100,00 euros e sen que poida ser obxecto de fraccionamento. - No caso de gastos de persoal, nóminas, xustificantes da cotización á Seguridade Social e xustificantes bancarios do seu pagamento. - Declaración doutras axudas ou subvencións públicas para financiar as mesmas actividades con indicación de importe (Anexo E). - Declaración asinada polo responsable da entidade beneficiaria de que a subvención se destinou ós mesmos fins para os que foi solicitada e concedida (Anexo E). - Declaración responsable de estar ao corrente no cumprimento das obrigas tributarias e coa seguridade social, autorizando a comprobación polo Concello da circunstancia de atoparse ao corrente das obrigas tributarias e coa Seguridade Social (Anexo E). No caso de non autorizar a comprobación polo Concello, deberá achegar os certificados acreditativos de tal circunstancia. - Documentación gráfica da actividade onde conste a colaboración do Concello de Cedeira. No caso de que os eventos subvencionados fosen executados con anterioridade á publicación destas bases, o cumprimento da obriga de difusión pública considerase cumprida mediante anuncio nun diario ou periódico no que se informe publicamente da subvención do concello e das actividades subvencionadas. - Carteis, anuncios, folletos, panfletos, publicidade nas páxinas web das actividades realizadas en 2022 obxecto da subvención. Décimo segunda. Documentación e pago. O pagamento do 30% restante ao anticipo da subvención establecido na base novena farase mediante transferencia ao número IBAN achegado, unha vez presentada e comprobada a documentación sinalada na base anterior. Décimo terceira. Fiscalización. O Concello de Cedeira resérvase o dereito de realizar un seguimento das actividades subvencionadas con estas axudas, podendo esixir á entidade sociocultural unha explicación detallada e documental dos gastos presentados. Tamén poderá anular calquera subvención concedida cando ao seu xuízo, exista incumprimento dos requisitos necesarios para obtención da subvención. Décimo cuarta. Infraccións, sancións e reintegro. O incumprimento dalgunha das bases previstas poderá implicar a obriga do reintegro parcial ou total dos fondos percibidos, así como o pagamento dos xuros de mora que se perciban dende o día no que se realizou o pagamento ata o momento no que se acorde a procedencia de reintegro. O procedemento de reintegro realizarase de oficio e na súa tramitación seguirase o disposto nos artigos 41 e seguintes da Lei 38/2003 de 17 de novembro, Xeral de subvencións e nos artigos 91 e seguintes do seu Regulamento (Real Decreto 887/2006, do 21 de xullo), para o que se lle dará en todo caso audiencia ao interesado. En todo caso o incumprimento das obrigas de colaboración coa Concellería de Servizos Sociais considerase infracción grave, segundo o disposto no artigo 57 da Lei Xeral de Subvencións. O procedemento de reintegro axustarase ao establecido nos artigos 41 e seguintes de Lei 38/2003 Xeral de Subvencións. Disposición final. No que non ven previsto na presente Convocatoria será de aplicación o disposto na Lei 38/2003, de 17 de novembro, Xeral de Subvencións, Lei 9/2007, de 13 de xuño, de subvencións de Galicia, R. D. 887/2006 de 21 de xullo polo que se aproba o Regulamento da Lei 38/2003, de 17 de novembro, Xeral de Subvencións, a Lei 39/2015 do 1 de outubro, do procedemento administrativo común das Administracións Públicas, así como a lei 19/2003 de 9 decembro, de Transparencia, acceso a información pública e bo goberno. Asinado dixitalmente Cedeira, 6 de xuño de 2022 O Alcalde Pablo Diego Moreda Gil